section_heading: Saint Chamond
paragraph_text: Saint Chamond je bio mnogo veći od Schneidera. Težio je 23 tone (50.700 pounds) i ima motor snage 90 KS s kojim je vozilo moglo postići brzinu od 8,5&nbsp;km/h. Duple kontrole omogućile su da tenk bude upravljan s bilo kojeg kraja, ali je imao lošu terensku pokretljivost. Posada od 9 članova upravljala je 75&nbsp;mm topom i četiri strojnice. Njegov 75&nbsp;mm top je za razliku od onog na Schneideru bio normalne duljine cijevi. Za razliku od Britanaca, Francuzi nisu toliko pazili na to preko kolikog rova tenk može prijeći ili na terensku pokretljivost stoga su njihovi modeli bili inferiorniji prema onima njihovih saveznika po pitanju mobilnosti. Schneider može preći preko rova širine samo 1,8 metara. St. Chamond je mogao prijeći rov širine 2,3 metra. Kao i svi prvi tenkovi, St. Chamond je bio mehanički nepouzdan i s pokretnim dijelovima motora neodvojenim od posade bio je opasan. Na papiru se ovaj tenk činio superiornim naspram Schneideru zbog svog snažnog topa, dužih gusjenica i električnim prijenosom u donosu na mehanički. No njegova veća težina ga je čini manje pokretljivim na mekom tlu i njegov prednji dio tijela više izlazi izvan okvira gusjenica smanjujući mu mogućnost prelaženja preko rovova. Bio je i mehanički nepouzdaniji od Schneidera.